2. 2. behandling af Budget 2025-28 i Byrådet (Åben)
Tidl. politisk behandling BY, 10.09.24, pkt. 1
Forventet sagsgang
ØK, BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til ”Aftale om Budget 2025-28” og tillæg til ”Aftale 
om Budget 2025-28”.
Økonomiudvalget behandlede 30. september 2024 ”Aftale om Budget 2025-28” og indstillede aftalen til 
Byrådets godkendelse med den tilføjelse, at budgettet for 2025 baseres på selvbudgettering.   
I forlængelse heraf er der udarbejdet et tillæg til ”Aftale om Budget 2025-28”, der bl.a. beskriver 
konsekvenserne af valget af selvbudgettering. I tillægget indgår det også, at der i 2025 omflyttes udgifter 
af driftsmæssig karakter fra anlæg til drift svarende til 20 mio. kr. Som følge heraf forhøjes 
jordforsyningsbudgettet med 20 mio. kr. i 2025, så det samlede anlægsbudget svarer til [adresse] 
Kommunes vejledende anlægsramme for 2025. 
Tillæg til ”Aftale om Budget 2025-28” og oversigt over flytninger fra anlæg til drift i 2025 er tilføjet efter 
Økonomiudvalgets behandling 30. september 2024.  
Bag ”Aftalen om Budget 2025-28” inklusive tillægsaftalen står det samlede Byråd i [adresse] 
bestående af Socialdemokratiet, Det Konservative Folkeparti, Venstre, Liberal Alliance, Enhedslisten, 
Socialistisk Folkeparti, Radikale Venstre, Dansk Folkeparti samt Jonas Eriksen og Liva Overgaard (uden for 
partierne).     
Ifølge lov om kommunernes styrelse skal Økonomiudvalget udarbejde et forslag til årsbudget med 
budgetoverslag for de følgende tre år. Budgettet skal vedtages endeligt inden 15. oktober.
 
Byrådet afholdt budgetseminar 21.-22. august 2024. På baggrund af budgetseminaret og efterfølgende 
forhandlingsmøder blev der udarbejdet et forslag til budget for 2025-28.
”Budgetforslag 2025-28” blev 4. september 2024 sendt i høring hos de høringsberettigede 
brugerbestyrelser, samarbejdsudvalg mv. Der indkom 61 høringssvar til budgetforslaget. Høringssvarene 
samt et kort resumé af disse blev fremsendt til Byrådet. Høringssvarene blev ligeledes offentliggjort på 
kommunens hjemmeside.
Byrådet behandlede budgetforslaget 10. september 2024 og oversendte det til 2. behandling.
23. september 2024 gennemgik forhandlingsgruppen for partierne bag budgetaftalen de indkomne 
høringssvar. Samtidig blev administrationens forslag til tekniske ændringer i forhold til ”Budgetforslag 2025-
28” gennemgået. Ændringerne er beskrevet i notatet ”Tekniske ændringer til Budgetforslag 2025-28”. 
[adresse]: EMN-2023-03169
Dok-ID: 3796112
Sagsbehandler: henj
Byråd
8. oktober 2024  19:00
Her fremgår det bl.a., at indtægterne i 2025 er forbedret med 10,7 mio. kr. Det skyldes primært 
ekstraordinære statslige tilskud i 2025 på i alt 8,7 mio. kr., hvoraf de 3,8 mio. kr. skal medvirke til at styrke 
den kommunale likviditet, mens de 4,9 mio. kr. er givet som kompensation for tab på grundskyldsordningen. 
Med baggrund heri var forhandlingsgruppen enige om at udvide budgettet for 2025 med yderligere 8,7 mio. 
kr. i det endelige budget for 2025 til bl.a. folkeskoleområdet, legepladser på dagtilbudsområdet, øget 
trafiksikkerhed, ekstra sagsbehandlingsresurser vedr. sårbare børn og voksne, en bufferpulje på det 
specialiserede socialområde samt mindre beløb til renovering af springvand og ekstra tilskud til Modelbane 
[adresse]. 
ØKONOMI
”Aftale om Budget 2025-28” er baseret på følgende skatte- og afgiftssatser:

Beskatningsprocent, kommuneskat: 25,7

Beskatningsprocent, kirkeskat: 0,96

Grundskyldspromille: 10,6 (fastsat ved lov)

Kommunal grundskyldspromille af landbrugsejendomme og lignende: 7,2

Dækningsafgift på forretningsejendomme: 0

Dækningsafgift, offentlige ejendomme:
−
11,66 promille af grundværdierne
−
8,75 promille af forskelsværdierne (bygningernes værdi).
 
Rammerne for kommunernes service- og anlægsudgifter i 2025 er fastlagt i aftalen mellem regeringen og 
KL om kommunernes økonomi for 2025. ”Aftale om Budget 2025-28” og tillægget til aftalen overholder de 
vejledende service- og anlægsrammer, som KL har meddelt de enkelte kommuner.     
I forbindelse med Økonomiudvalgets behandling af ”Aftale om Budget 2025-28” 30. september 2024 blev 
det indstillet, at Budget 2025 baseres på selvbudgettering, og at udskrivningsgrundlaget for 
selvbudgetteringen i 2025 fastsættes på niveau med det statsgaranterede udskrivningsgrundlag i [adresse] 
Kommune. 
De økonomiske konsekvenser af selvbudgetteringen i 2025 ses først i forbindelse med efterreguleringen 
af skatteudskrivningen tre år senere. Konsekvenserne af selvbudgetteringen i 2025 er derfor indarbejdet 
under særlige poster i 2028. 
Det forventes, at efterreguleringen i 2028 vedrørende 2025 vil medføre et lavere skatteprovenu på 21,7 
mio. kr. Dette modregnes dog af øgede indtægter fra tilskud og udligning på 25,0 mio. kr. Samtidig er der 
indarbejdet en skønnet negativ bloktilskudsregulering på 28 mio. kr. i 2028 – som følge af, at ca. 80 
kommuner forventes at vælge selvbudgettering i 2025. 
For Favrskov Kommune betyder valget af selvbudgettering samlet set et tab på 24,7 mio. kr. i 2028. Dette 
beløb skal dog ses i sammenhæng med et beregnet tab ved at vælge statsgarantien i 2025 på 28 mio. kr. 
med risiko for et betydelig større tab, hvis den økonomiske vækst i 2025 udvikler sig som i 2024.
Valget af selvbudgettering for 2025 forventes ikke at øge Favrskov Kommunes samlede 
finansieringsgrundlag. Selvbudgetteringen skal i stedet bidrage til at sikre, at Favrskov Kommune får andel 
i den forventede vækst i udskrivningsgrundlaget på landsplan i 2025. 
I notatet ”Valg af selvbudgettering eller statsgaranti i 2024 vedr. indkomstskat samt generelle tilskud og 
udligning” af 23. september 2024 er der redegjort for overvejelser om valg mellem det statsgaranterede 
udskrivningsgrundlag og selvbudgettering af skatter, udligning og statstilskud. Tillægget til ”Aftale om 
Budget 2025-28” beskriver yderligere konsekvenserne af valget af selvbudgettering.
Med valget af selvbudgettering og omflytningerne fra anlæg til drift udgør overskuddet på den ordinære drift 
93,8 mio. kr. i 2025, 116,3 mio. kr. i 2026, 108,1 mio. kr. i 2027 og 101,0 mio. kr. i 2028. 
 
Som følge heraf udgør anlægsbudgettet på det skattefinansierede område 102,9 mio. kr. i 2025, 117,1 mio. 
kr. i 2026 og 2027 samt 114,1 mio. kr. i 2028.
Favrskov Kommunes budgetlægning er en del af den fælles kommunale budgetproces, der skal sikre, at 
kommunerne samlet set overholder de nationale service- og anlægsrammer. Derfor er budgetlægningen i 
Favrskov Kommune ikke endelig, før de kommunale budgetter samlet set lever op til økonomiaftalen. 
I ”Aftale om Budget 2025-28” er der indarbejdet lånoptagelse på hhv. 8, 9 og 8 mio. kr. i 2026-28. Ligeledes 
er der indarbejdet et samlet nettoafdrag på ca. 52 mio. kr. over de fire budgetår.
 
På jordforsyningsområdet er der i budgetperioden indarbejdet en samlet nettoudgift på 45,4 mio. kr. 
Budgettet tager udgangspunkt i en række konkrete arealerhvervelser og planlagte byggemodninger, der 
kan relateres til lokalplaner, som er vedtaget eller forventes vedtaget inden for de kommende år. Det er 
imidlertid bruttoanlægsudgifterne på jordforsyningsområdet, der indgår i kommunernes vejledende 
anlægsrammer. I budgetperioden udgør disse 78,4 mio. kr. i 2025, 62,5 mio. kr. i 2026, 56,4 mio. kr. i 2027 
og 52,4 mio. kr. i 2028.
 
”Aftale om budget 2025-28” medfører et forbrug af kassen på 66,0 mio. kr. i 2025 og et samlet forbrug af 
kassen på 103,1 mio. kr. i de fire budgetår. Heri indgår jordforsyningsområdet, ældreboligområdet samt 
gældsafvikling.
Job og Økonomi har opdateret notatet med generelle bemærkninger til ”Aftale om Budget 2025-28” efter 
Økonomiudvalgets 2. behandling 30. september 2024. Opdateret notat er vedlagt. 
Budgettet for 2025-28 er baseret på indtægter fra opkrævning af takster på en række områder. Taksterne 
fastsættes enten af Byrådet eller ved lov. Oversigt over taksterne i 2025 er vedlagt sagen. Det bemærkes, 
at der er foretaget enkelte tekniske justeringer i takstoversigten efter Byrådets 1. behandling af budgettet 
og takster mv.
INDDRAGELSE
Foreninger m.fl. havde i april 2024 mulighed for at fremsende forslag til budgettet for 2025-28. Alle 
fremsendte forslag blev drøftet på møderne i de respektive fagudvalg i juni måned samt på budgetseminaret 
21.-22. august 2024.
 
Ligeledes havde Byrådets partier mulighed for at fremsende politiske forslag til budgettet. De fremsendte 
forslag er behandlet i forbindelse med budgetseminaret 21.-22. august 2024 samt på efterfølgende 
forhandlingsmøder om budgettet.
 
”Budgetforslag 2025-28” var i høring hos brugerbestyrelser, samarbejdsudvalg mv. fra 4. til 17. september 
2024
Som led i høringsfasen havde alle borgere på et virtuelt møde mulighed for at stille spørgsmål til 
budgetforslaget, og få virtuelt svar fra borgmesteren og de politiske gruppeformænd via Kommune-TV i 
forlængelse af Byrådets 1. behandling af budgettet 10. september 2024.
I løbet af budgetprocessen er relevant materiale blevet lagt på kommunens hjemmeside.
INDSTILLING
Borgmesteren indstiller til Byrådet:
1.
At godkende ”Aftale om Budget 2025-28” samt skatte- og afgiftssatser, tekniske ændringer og 
takstoversigt 2025.
2.
At godkende tillæg til ”Aftale om Budget 2025-28”, herunder at Budget 2025 baseres på 
selvbudgettering. 
BESLUTNING
Økonomiudvalget, 30. september 2024:
Fraværende: Ingen
Punkt 1 indstilles godkendt. 
Vedr. punkt 2 indstilles, at Budget 2025-28 baseres på selvbudgettering i 2025. Der udarbejdes et tillæg til 
”Aftale om Budget 2025-28”, der beskriver konsekvenserne af valget af selvbudgettering. Tillæg til ”Aftale 
om Budget 2025-28” fremsendes til Byrådets 2. behandling af Budget 2025-28.     
Byrådet, 8. oktober 2024:
Fraværende: Justina Petersen
Godkendt.
Bilag

Aftale om Budget 2025-28 (3788245)

Tillæg til aftale om Budget 2025-28 (3794148)

Fordeling mellem drift og anlæg i 2025 (revideret) (3799900)

Nye og ændrede blokke Budgetaftale 2025-28 (3793295)

Budgetforslag 2025-28 (3769658)

Tekniske ændringer - Budget 2025-28 (3787316)

Valg af selvbudgettering eller statsgaranti for 2025 (3786351)

Generelle bemærkninger - Byrådets 2. behandling af Budgetforslag 2025-28 (3792525)

Takstoversigt Budgetaftale 2025-28 (3792908)
